钦定古今图书集成/理学汇编/文学典/第114卷 > 黄辉
## 钦定古今图书集成/理学汇编/文学典/第114卷 > 黄辉

按《明外史》本传：“辉字平倩，一字昭素，南充人。幼颖异
父子。元官湖广御史，属讯疑狱，辉检律定谳如老吏。
御史闻而异之，命负以至，授《钱谷集》，一览辄记。稍长，
博极群书。年十五举乡试第一，登万历十七年进士，
改庶吉士。馆课文字，多沿袭熟烂，目为翰林体。及李
攀龙、王世贞之学行，则又改而从之。辉刻意学古，一”
以韩、欧为师，馆阁文稍变。时同馆中诗文推陶望龄，
书画推董其昌。辉诗及书与齐名，至征事，辉十得八
九。焦竑以弘雅名，亦自逊不如也。由编修迁右中允，
充皇长子讲官。时帝宠郑贵妃，疏皇后长子、长子生
母王恭妃几殆，辉从内竖征知其状，谓同里给事中
王德完曰：“此国家大事，旦夕不测，书”之史册，谓“朝廷
无人，吾辈为万世僇矣。”德完奋然，属辉具草上之。下
狱廷杖濒死，辉周旋橐𫗴，不避险阻。人或危之，辉曰：
“吾陷人于祸，可坐视乎？”辉雅好禅学，多方外交，为言
者所论。时已为庶子，掌司经局，遂请告归。已，起故官，
擢少詹事兼侍讲学士。卒官。